Diari Oficial de la Generalitat Valenciana


Sumari del DOGV 3456, del 17-03-1999 (1999/2158)

ORDRE de 2 de març de 1999, de la Conselleria de Cultura, Educació i Ciència, per la qual es convoquen ajudes per al foment i el suport d'activitats culturals organitzades amb motiu de festes populars.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3456

Data del DOGV
:   17-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2158


Data del document
:   02-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * cultura regional

ORDRE de 2 de març de 1999, de la Conselleria de Cultura, Educació i Ciència, per la qual es convoquen ajudes per al foment i el suport d'activitats culturals organitzades amb motiu de festes populars. [1999/2158]
  
L'article 31.4 de l'Estatut d'Autonomia establix la competència exclusiva de la Generalitat Valenciana en matèria de cultura.
  
Les festes tradicionals i populars formen part del nostre patrimoni cultural, i un dels objectius de la Generalitat Valenciana és, per tant, donar suport a les activitats culturals que permeten la recuperació i la difusió dels aspectes més representatius de les festes populars i tradicionals en l'àmbit de la Comunitat Valenciana.
  
Per tot això, i fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca la concessió d'ajudes destinades a finançar el suport i el foment d'activitats culturals i artístiques organitzades per les comissions de festes populars de la Comunitat Valenciana, i s'aproven les bases per les quals es regix la convocatòria, inclosa com a annex de la present ordre.
  
Segon
  
L'import global màxim de les ajudes serà de 969.152.262 de pessetes, que es finançaran a càrrec dels crèdits de la línia 416/000/99 del programa 455.10, Promoció Cultural, del pressupost de 1999 de la Generalitat Valenciana.
  
Disposicions finals
  
Primera
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Contra la present disposició, que posa fi a la via administrativa, els interessats podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, o deu dies si s'opta per seguir el procediment per a la protecció dels drets fonamentals de la persona, comptats ambdós des de l'endemà de la publicació. Tot això segons el que disposen els articles 10, 14, 46 i 115 de la Llei 29/1998, de 13 de juliol, reguladora de la jurisdicció contenciosa administrativa.
  
València, 2 de març de 1999
  
El conseller de Cultura, Educació i Ciència
  
MANUEL TARANCÓN FANDOS
  
ANNEX I
  
Bases de la convocatòria
  
Primera
  
La present convocatòria té com a finalitat contribuir, a través de l'atorgament de subvencions, a la programació i organització d'activitats culturals i artístiques que, vinculades a les festes populars, es realitzen durant l'any 1999.
  
Segona
  
Podran sol·licitar les ajudes la Junta Central Fallera i les comissions de falla, Juntes Comissió Gestora i les comissions de fogueres d'Alacant, i la Comissió Gestora i les gaiates de les Festes de la Magdalena de Castelló i altres comissions de festes de caràcter popular no especificades. En qualsevol cas, la sol·licitud haurà de ser formulada per l'entitat pública o privada que, tenint capacitat jurídica, siga titular de la junta o comissió organitzadora de les festes populars.
  
Tercera
  
Podran obtindre les ajudes les activitats culturals i artístiques indicades a continuació:
  
a) Activitats dirigides a la recuperació de la música tradicional valenciana vinculada a la festa tradicional o popular.
  
b) Exposicions d'obra artística, d'indumentària, etc. que arrepleguen els aspectes singulars de les festes tradicionals i populars.
  
c) Certàmens literaris vinculats igualment a aspectes de les festes.
  
d) Actuacions d'investigació, recuperació i difusió dels aspectes culturals i històrics de les festes.
  
e) Activitats teatrals vinculades a les festes.
  
f) Qualsevol activitat de contingut similar a les anteriors que contribuïsca a difondre aspectes de la festa.
  
Quarta
  
Queden exclosos de la convocatòria:
  
a) Els peticionaris no compresos en la base segona de l'ordre.
  
b) Els programes promoguts o organitzats per centres docents i associacions de pares d'alumnes, siga quin siga el seu titular i el nivell d'ensenyament.
  
c) Les entitats de caràcter mercantil.
  
d) Aquells programes d'activitats culturals que no estiguen compresos dins de l'objecte de l'ordre o en l'enumeració de la base tercera.
  
e) Projectes culturals no promoguts per les comissions organitzadores de les festes populars i tradicionals.
  
f) Projectes que incloguen majoritàriament activitats socials, recreatives, viatges i similars.
  
g) Projectes consistents en l'organització de la festa mateix i en el manteniment de l'entitat promotora.
  
h) Els programes d'activitats culturals copatrocinats per la Conselleria de Cultura, Educació i Ciència o algun dels seus ens públics.
  
i) Aquells programes amb un contingut clarament recollit en altres convocatòries d'ajudes de la Conselleria de Cultura, Educació i Ciència.
  
Quinta
  
1. Els projectes d'activitats culturals objecte de la present convocatòria es finançaran amb els crèdits que figuren consignats a l'efecte en els pressupostos de la Generalitat Valenciana i amb els pressupostos de què disposen els mateixos beneficiaris.
  
2. L'import de l'ajuda a concedir s'ajustarà al pressupost presentat i als criteris preferents establits en la base setena, apartat 2. L'aportació de la Conselleria de Cultura, Educació i Ciència no podrà excedir el cost total de l'activitat.
  
3. Els beneficiaris de les ajudes hauran d'aportar a càrrec del seu pressupost la part no finançada per la Generalitat Valenciana.
  
Sexta
  
El termini de presentació de sol·licituds serà d'un mes, comptat a partir de l'endemà de la publicació de l'ordre en el Diari Oficial de la Generalitat Valenciana.
  
Si l'últim dia del termini és inhàbil, dissabte o qualsevol altre declarat reglamentàriament com a tal, es consideraria prorrogat fins al primer dia hàbil següent.
  
Les sol·licituds, el model de les quals figura en l'annex II, s'acompanyaran dels següents documents:
  
1. Fotocòpia del DNI del peticionari o, en el cas de les persones jurídiques sense ànim de lucre, del representant autoritzat.
  
2. Fotocòpia compulsada del document públic que acredite l'existència i la personalitat jurídica de l'entitat, excepte quan es tracte d'una corporació local.
  
3. Certificat o fotocòpia compulsada de l'acord adoptat per l'òrgan de govern corresponent en què s'aprova sol·licitar la subvenció i que faculta el representant per a subscriure'n la petició.
  
4. Fotocòpia del CIF o del NIF i dades bancàries on es desitja rebre la subvenció, segons el model "Manteniment de tercers. Proveïdors" que es detalla en l'annex III.
  
5. Projecte detallat de les activitats per a les quals se sol·licita l'ajuda, amb els seus objectius i les dates i el lloc de celebració, quantificat econòmicament.
  
Igualment, s'hauran d'indicar les subvencions que s'han sol·licitat a altres institucions o organismes.
  
La documentació assenyalada en aquesta base es presentarà en el Registre General de la Conselleria de Cultura, Educació i Ciència, en qualsevol de les seues direccions territorials o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Sèptima
  
1. La selecció prèvia de les sol·licituds la realitzarà una comissió tècnica presidida per la directora general de Promoció Cultural, Museus i Belles Arts, un vicepresident, que serà un cap d'unitat nomenat per la directora general, els directors territorials de Cultura i Educació d'Alacant, Castelló i València o persona en qui delegue, tres especialistes en festes populars i tradicionals nomenats per la directora general i un tècnic de la Direcció General de Promoció Cultural, Museus i Belles Arts, que actuarà com a secretari.
  
2. La Comissió Tècnica, atenent les sol·licituds presentades i el seu interés, elaborarà la proposta de distribució de les ajudes, que correspondrà aprovar i atorgar al conseller de Cultura, Educació i Ciència.
  
Per a la concessió de les subvencions tindran prioritat aquells programes que s'atinguen als següents criteris:
  
- La continuïtat de la programació cultural al llarg de tot l'any per part del sol·licitant de la subvenció.
  
- La coherència dels continguts del programa d'activitats amb els objectius que el motiven.
  
- L'amplitud del públic a qui va dirigit i que pot accedir-hi.
  
- La situació sociocultural i econòmica del territori on es farà l'activitat, sempre que puga tindre un impacte generador de noves iniciatives culturals, afavorir el desenrotllament local o potenciar l'atracció turística.
  
- La necessitat de millorar les ofertes de les activitats consolidades abans que col·laborar en l'aparició de noves activitats amb un contingut que no constituïsca una novetat substancial.
  
- L'interés cultural i artístic del projecte.
  
-La declaració d'interés turístic de la festa.
  
3. El termini màxim per a resoldre les peticions formulades serà de tres mesos des de la data d'acabament del termini per a presentar sol·licituds. Una volta transcorregut el termini sense que s'haguera dictat resolució, es considerarien desestimades les ajudes sol·licitades.
  
Octava
  
Són obligacions del beneficiari:
  
a) Realitzar l'activitat o activitats objecte de l'ajuda.
  
b) Acreditar documentalment la realització de l'activitat i el compliment dels requisits que determinaran la concessió o l'accés a l'ajuda.
  
c) Sotmetre's a les actuacions del control financer que corresponen a la Intervenció General.
  
d) Comunicar a la Conselleria l'obtenció de subvencions o ajudes per a la mateixa finalitat procedents de qualssevol administracions o ens públics o privats.
  
e) Acreditar documentalment que s'està al corrent de les obligacions tributàries i davant de la Seguretat Social, a través dels certificats expedits pels organismes competents.
  
f) Fer constar el patrocini de la Generalitat Valenciana en les activitats que es realitzen a partir de la notificació de la resolució de concessió de la subvenció.
  
Novena
  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions o ajudes concedides per altres administracions o ens públics o privats, podran donar lloc a la modificació o revocació de la resolució de concessió així com al reintegrament de les quantitats percebudes.
  
Deu
  
1. El pagament de les ajudes establides en la present ordre es realitzarà segons el que establixen el Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la Llei 11/1998, de 29 de desembre, de la Generalitat Valenciana, de pressupostos per a l'exercici 1999.
  
2. Per a poder efectuar el pagament, els beneficiaris hauran de presentar abans del 30 de novembre de 1999 la següent documentació:
  
- Original o fotocòpia confrontada pel funcionari de la Conselleria de Cultura, Educació i Ciència, o bé pel secretari de l'Ajuntament de la localitat, de les factures o justificants de despesa de les activitats realitzades durant 1999 el total de les quals siga igual o superior a l'ajuda concedida.
  
- Memòria-resum quantificada de les activitats realitzades, segons el model que s'adjunta en l'annex IV.
  
- Acreditació documental del compliment de les obligacions tributàries i davant de la Seguretat Social, d'acord amb l'Ordre de 30 de maig de 1996 de la Conselleria d'Economia i Hisenda.
  
3. El termini per a justificar les ajudes és de deu dies naturals des de la conclusió de l'activitat objecte de la subvenció, i com a màxim fins al 30 de novembre de 1999, llevat que es tracte d'activitats culturals que es realitzen a partir de l'1 de desembre, les quals es podran justificar fins al 15 de gener del 2000.
  
4. Conclòs el termini sense que s'haguera presentat la documentació esmentada, l'ajuda quedaria sense efecte i s'arxivaria l'expedient.
  
ANNEX II
  
Model d'instància per a sol·licitar l'ajuda
  
Sr./Sra........................ amb DNI núm. .........., en nom (propi o en representació de l'entitat)................................................, CIF o NIF núm. ............., amb domicili a ..............codi postal ................... carrer .................................., núm. .........., telèfon .............
  
EXPOSE:
  
Que, havent elaborat el programa cultural denominat ......................., per un pressupost total de ................ PTA, desitge optar a una ajuda de les previstes en l'Ordre de .............................. de la Conselleria de Cultura, Educació i Ciència, per la qual es convoquen ajudes per al foment i el suport d'activitats culturals organitzades amb motiu de festes populars.
  
I, a l'efecte, adjunte la següent documentació:
  
- Certificat o fotocòpia compulsada de l'acord adoptat per l'òrgan de govern corresponent en què s'aprova sol·licitar la subvenció i que faculta el representant per a subscriure'n la petició (en el cas de persones jurídiques).
  
- Fotocòpia compulsada del document públic que acredita l'existència de l'entitat, en el cas d'una associació o entitat sense ànim de lucre.
  
- Fotocòpia del CIF o NIF del sol·licitant de l'ajuda.
  
- Fotocòpia del DNI del firmant de la sol·licitud.
  
- Projecte detallat per al qual se sol·licita l'ajuda, quantificat econòmicament.
  
- Relació d'ens als quals s'ha sol·licitat també ajuda, en què s'indica si ha sigut concedida i la quantitat, o si està pendent de resolució.
  
SOL·LICITE:
  
Que, després de la tramitació prèvia pertinent, se'm concedisca l'ajuda sol·licitada; i em compromet, en el cas que em siga concedida, a complir els requisits i les obligacions prevists en les bases de la convocatòria.
  
........, ......... de ......... de 199.
  
Signatura
  
CONSELLERIA DE CULTURA, EDUCACIÓ I CIÈNCIA
  
ANNEX III
  
Manteniment de tercers. Proveïdors
  
Alta de tercer
  
Nom del proveïdor .............
  
Adreça .............................
  
Població ..................................... C. P ............
  
Titular del compte .........................
  
NIF/CIF ............................
  
Denominació de l'entitat financera ................................
  
Codi de l'entitat financera .............................
  
Denominació de la sucursal, si en té ..........................
  
Codi de la sucursal ................
  
Número del compte corrent ...................
  
Declare que les dades indicades són certes i que identifiquen el compte o l'entitat financera a través dels quals desitge rebre els pagaments que, com a proveïdor de la Generalitat Valenciana, em puguen correspondre.
  
Signatura
  
Signat .............
  
En qualitat de ..................
  
DNI núm. ..........................
  
(A omplir per l'administració)
  
Sr./Sra. ...................
  
a càrrec ......................
  
CERTIFIQUE que les dades corresponents al proveïdor són certes i que han sigut verificades tenint en compte els antecedents que es troben en el nostre centre de gestió.
  
València, ......... de ............ de 199...
  
ANNEX IV
  
Memòria resum de les activitats realitzades
  
Sr./Sra. ............................................., en nom (propi o en representació de l'entitat) ........................................, amb CIF o NIF núm. ........................., declare que ha/han sigut realitzada/es la/les activitat/s ....................................................... objecte del projecte presentat, denominat ..........................., segons els següents justificants de pagament, que es detallen amb el concepte i l'import:
  
1. ...................(concepte) ..........................(import)
  
2. ...................(concepte) ...........................(import)